Merkezê Çepemenîye û Îrtîbatî yê HPGyî  da zanayene ke Gaberê Şirnexî de gerîlayêk şehîd kewt û nasnameyê ci eşkera kerd.
HPGyî vat: ''Ma eşkerayîya xo ya 31ê gulane de dabi eşnawitene ke artêşa tirke mabênê tarîxanê 13-18ê gulane de herêma Koyê Gabarî yê Şirnexî de dest pê operasyonêk kerd û nê operasyonî de embazêkê ma şehîd kewt. Nasnameyê embazê ma yê şehîdî wina yo:
Nameyê Qodî: Reşo Xerzan
Name û Peyname: Zîya Taş
Cayê bîyayîşî: Sêrt
Maye-Pî: Fatîme - Musa
Tarîx û Cayê Şehadetî:17ê Gulane 2020 / Gabar
Embazê ma Reşo serra 1992 de keyeyo welatperwer yê Sêrtî ameyo dinya û hema qictîya xo de  polîtîkaya hêrişkare ya dewlete ya vera kurdan nas keno û têkoşînê PKKyî rê sempatî hîs keno. Hemra Reşo Unîversîte de raştîya dişmenî hîna rind fam keno û serra 2013 de verêx o dano sefanê gerîlayan. Hemra Reşo ke hela tewrbîyayîşî ra heta şehadetê xo keda pîle daye bi fedakarîye û kede yeno naskerdene. Embaz Reşo bi îdeolojîya Rayberîye heme wezîfeyê xo bi serekwtiş ardî ca. Sere de keyeyo erjîyaye yê hemrayê ma Reşoyî sereyê heme şarê weletperwerî yê Kurdîstanî weş bo. Ma reyna soz danê ke ma do waştişê şehîdanê xo bîyarê ca.''
